## 

*Par iepirkuma procedūras*

*“Elektroautobusu uzlādes stacijas infrastruktūras izbūve”*

*(ID Nr.RS/2022/75) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Lūdzam skaidrot dokumenta 4.4 Skaidrojošais apraksts.pdf punkta 3.ELEKTROUZLĀDES STACIJA (EUS) apakšpunktā 3.2. Tehniskie parametri minēto teikumu “EUS tips tiks noskaidrots pēc RP SIA “Rīgas satiksme” atsevišķi izveidotā iepirkuma.” – kāpēc netiek izsludināts atsevišķs iepirkums elektrouzlādes stacijām, ja dokumentācijā ir rakstīts, ka tas tiks darīts?*

Atbilde:

Informējam, ka saskaņā ar nolikumu, iepirkuma priekšmets ietver arī pašu elektroautobusu uzlādes iekārtu piegādi un iekārtām ir jāatbilst Uzlādes stacijas (iekārtu) tehniskajai specifikācijai, kas ir norādīta nolikuma pielikumā Nr.7. Cits iepirkums par minēto iekārtu piegādi netiks izsludināts.

*2.jautājums:*

*Lūdzam skaidrot dokumenta 4.4 Skaidrojošais apraksts.pdf punkta 3.ELEKTROUZLĀDES STACIJA (EUS) apakšpunktā 3.2.4. minēto efektivitātes vērtību 92% atšķirību no dokumentā NOLIKUMS\_elektrouzlādes punktu izbūve.docx Pielikuma 7, punkta 9.2 norādītās vērtības ≥ 0,95.*

Atbilde:

Saskaņā ar Projektēšanas uzdevumu būvprojekta 4.sējumā “Elektroapgāde, ārēji tīkli” Skaidrojošā aprakstā 3.2. punktā *Tehniskie parametri* tiek norādīti vispārīgie norādījumi un pamatkritēriji uzlādes iekārtu izvēlei un tehnisko datu izvērtēšanai. Par precīzām un pareizām uzskatīt Nolikuma 7. pielikumā *Uzlādes stacijas tehniskā specifikācija* norādītās prasības.

*3.jautājums:*

*Lūdzam skaidrot dokumenta 4.4 Skaidrojošais apraksts.pdf punkta 3.ELEKTROUZLĀDES STACIJA (EUS) apakšpunktā 3.2.10. minētā parametra vērtības OCPP 1.6 atšķirību no dokumentā NOLIKUMS\_elektrouzlādes punktu izbūve.docx Pielikuma 7, punkta 7.1 norādītā parametra vērtības OCPP 2.0.1.*

Atbilde:

Informējam, ka nolikumā tiks veikti grozījumi, lūdzam sekot informācijai tīmekļvietnē [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*4.jautājums:*

*Dokumenta 4.4 Skaidrojošais apraksts.pdf punkta 3.ELEKTROUZLĀDES STACIJA (EUS) apakšpunktā 3.3. Vadība un kontrole minēta jaudas monitoringa sistēmas uzstādīšana – lūdzam skaidrot kāpēc nekas par šo sistēmu nav minēts dokumNOLIKUMS\_elektrouzlādes punktu izbūve.docx Pielikumā 7 pie uzlādes stacijas tehniskās specifikācijas?*

*Vai šis tiek attiecināts uz Pielikuma 7 apakšpunktu “7.5 Iekārtas vadība Nodrošina pieslēgumu RS uzlādes tīkla vadības un monitoringa sistēmai.” un Rīgas satiksmes vadības un monitoringa sistēma nodrošinās 3.ELEKTROUZLĀDES STACIJA (EUS)  apakšpunktā 3.3. Vadība un kontrole  un 3.2.11. apakšpunktos minēto funkcionalitāti? Ja jā, tad 3.3 un 3.2.11. apakšpunktā minētās sistēmas nav jāiekļauj piedāvājumā? Kāds būs saziņas veids ar Rīgas satiksmes vadības un monitoringa sistēmu – OCCP (versija)?*

Atbilde:

Paskaidrojam, ka monitoringa sistēma ir izstrādes stadijā un pretendentam būs jānodrošina integrācija un datu apmaiņa ar šo sistēmu Pasūtītāja iekšējā datu tīklā. Pasūtītāja izmantotā sistēma ir bāzēta uz atvērtā koda tehnoloģijām (PostgreSQL un Python). Tā kā protokolam ir savietojamība ar OCPP 1.6, tad integrācija jāveic balstoties uz OCPP 2.0.1, ņemot vērā arī savietojamība ar Pasūtītāja jau esošajām OCPP 1.6 standarta iekārtām.

*5.jautājums:*

*Lūdzam skaidrot dokumenta NOLIKUMS\_elektrouzlādes punktu izbūve.docx Pielikuma 7 (lpp 22) teikumu “Iekārtai jābūt aprīkotai ar tās darbības nodrošināšanai un vadībai nepieciešamo programmatūru.” – kāda programmatūra, tā ir kā tās operētājsistēma vai papildus ārēja programmatūra tās/to pārvaldīšanai?*

Atbilde:

Paskaidrojam, ka tā ir kā iekārtas operētājsistēma, kas nodrošina iekārtas pārvaldību, kā arī pretendentam jānodrošina programmatūras atjaunošana uz jaunāko industrijas OCPP standartu pēc iekārtas sertifikācijas procesa veikšanas.

Iepirkumu komisijas priekšsēdētāja Inta Novika